பெட்ரோல் மற்றும் டீசல் விலை தினமும் அதிகரித்து வருகிறது. இதை எதிர்த்து காங்கிரஸ் கட்சி சார்பில் ஒரு நாள் பந்த் அறிவிக்கப்பட்டது. இதற்கு பல்வேறு எதிர்க்கட்சிகள் ஆதரவு தெரிவித்திருந்தன. இந்த நிலையில், மத்திய அரசிடமிருந்து, பெட்ரோல் மற்றும் டீசல் விலை குறைப்பது குறித்து எந்தவிதமான அறிவிப்புகள் எதுவும் வெளியாகவில்லை. மாநில அரசுகளே பெட்ரோல், டீசல் மீதான வரியைக் குறைத்தால் மட்டுமே விலையைக் கட்டுக்குள் வைக்க முடியும் என்ற நிலை உருவாகி இருக்கிறது.